ความดันโลหิตต่ำ หลังจากเลิกออกกำลังกาย แล้วทิ้งระยะพัก 10 นาที (เดินมาที่เครื่องวัดความดัน) ผมวัดความดันได้ 85/57-98/57 ชีพจร 100 อีกวันนึง 92/57 ชีพจร 97 ขณะนั้นร่างกาย ไม่เหนื่อย ไม่หอบไม่มีอาการเวียนหัวอะไรครับ แต่ในช่วงเช้า วัดค่าได้ 104/65 ชีพจร 75 มีอะไรที่ผิดสังเกตไหมครับ?
สวัสดีค่ะ ความดันต่ำ เป็นภาวะความดันโลหิตในหลอดเลือดแดงต่ำกว่าปกติ หรือมีค่าความดันโลหิตต่ำกว่า 90/60 มิลลิเมตรปรอท สำหรับบางรายที่มีภาวะความดันเลือดต่ำ แต่ไม่พบอาการผิดปกติใด ๆ ไม่จำเป็นต้องรักษาค่ะ เพราะไม่มีอันตรายความดันต่ำอาจเป็นภาวะที่บ่งบอกถึงโรคบางชนิดเช่น-โรคโลหิตจาง- ภาวะติดเชื้อในกระแสเลือดรุนแรง อาจมีไข้ ซึม ร่วมด้วย- ความผิดปกติที่เกี่ยวข้องกับการทำงานของหัวใจ เช่น ภาวะหัวใจเต้นช้า ลิ้นหัวใจมีปัญหา ภาวะกล้ามเนื้อหัวใจตายเฉียบพลัน- ความผิดปกติเกี่ยวกับระบบประสาทอัตโนมัติ- ปัญหาเกี่ยวกับระบบต่อมไร้ท่อ เช่น ภาวะขาดไทรอยด์ฮอร์โมน ภาวะต่อมหมวกไตทำงานบกพร่อง ระดับน้ำตาลในเลือดต่ำการออกแรงหลังออกกำลังกาย น่าจะทำให้มีความดันที่สูงมากกว่าปกติมากกว่าจะต่ำ ยกเว้นว่าเป็นการเปลี่ยนท่าทางเร็วๆ อาจมีความดันต่ำชั่วคราวได้ ความดันต่ำอาจจะมีสาเหตุจากปัจจัยอื่นๆดังกล่าวไปแนะนำถ้าความดันต่ำกว่า90/60 มิลลิเมตรปรอท ควรพบแพทย์เพื่อตรวจหาสาเหตุเพิ่มเติม ระหว่างนี้งดการออกแรงหนักๆ หรือการเปลี่ยนท่าเร็วๆไปก่อน